CELEX: E2017P0007
Language: da
Date: 2017-09-21 00:00:00
Title: Sag anlagt den 21. september 2017 af EFTA-Tilsynsmyndigheden mod Island (Sag E-7/17)

16.11.2017   
            
            
               DA
            
            
               Den Europæiske Unions Tidende
            
            
               C 386/10
            
         Sag anlagt den 21. september 2017 af EFTA-Tilsynsmyndigheden mod Island
   (Sag E-7/17)
   (2017/C 386/08)
   EFTA-Tilsynsmyndigheden, Rue Belliard 35, 1040 Bruxelles, Belgien, har ved Carsten Zatschler, Catherine Howdle og Ingibjörg Ólöf Vilhjálmsdóttir, som befuldmægtigede, den 21. september 2017 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har undladt at træffe de nødvendige foranstaltninger til at gennemføre den retsakt, der er omhandlet i punkt 6f i kapitel VIII i bilag II til EØS-aftalen (Europa-Parlamentets og Rådets direktiv 2014/29/EU om harmonisering af medlemsstaternes love om tilgængeliggørelse af simple trykbeholdere på markedet), som tilpasset til aftalen ved protokol 1 hertil, i sin interne retsorden, eller under alle omstændigheder har undladt at underrette EFTA-Tilsynsmyndigheden om de foranstaltninger, der er truffet for at gennemføre nævnte retsakt, hvilket kræves efter artikel 7 i EØS-aftalen.
            
         
               2.
            
            
               Island tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               EFTA-Tilsynsmyndigheden har i stævningen gjort gældende, at Island ikke inden den 8. februar 2017 har efterkommet den begrundede udtalelse, som EFTA-Tilsynsmyndigheden afgav den 8. december 2016 om Islands manglende gennemførelse i den nationale retsorden af Europa-Parlamentets og Rådets direktiv 2014/29/EU om harmonisering af medlemsstaternes love om tilgængeliggørelse af simple trykbeholdere på markedet, som omhandlet i punkt 6f i kapitel VIII i bilag II til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil (herefter »retsakten«).
            
         
               —
            
            
               EFTA-Tilsynsmyndigheden har yderligere gjort gældende, at Island har tilsidesat sine forpligtelser i henhold til retsakten og EØS-aftalens artikel 7, idet det ikke har truffet de foranstaltninger, der er nødvendige for at gennemføre retsakten inden for den fastsatte frist.